Tsiviilasi nr 2-20-8340



KOHTUMÄÄRUS

|  |  |
| --- | --- |
| **Kohus** | Tartu Maakohus Võru kohtumaja |
| **Kohtukoosseis** | Kohtunik Ülle Raag |
| **Määruse tegemise aeg ja koht** | 25. augustil 2020. a, Jõgeva kohtumaja |
| **Tsiviilasja number** | 2-20-8340 |
| **Tsiviilasi** | **Sabrina Käst avaldus Andres Käst pärandvara pankroti väljakuulutamiseks** |
| **Menetlusosalised** | **Avaldaja : Sabrina Käst** (isikukood 48903136517; elukoht Paruni tn 84 Ülenurme alevik Kambja vald Tartu maakond), telefon 55659826, e-post: [sabrinak2st@gmail.com](mailto:sabrinak2st@gmail.com)  **Võlgnik (pärandaja**): Andres Käst, isikukood 36512306512, surnud 07.02.2020, viimane elukoht Tamme tänav 8-2 Antsla linn Antsla vald Võru maakond.  **Ajutine pankrotihaldur:** Urmas Tross OÜ Konkurss, Tähe tn 104B Tartu, Telefon +3725019750, e-post: [urmas.tross@konkurss.eu](mailto:urmas.tross@konkurss.eu) |
| **Kohtuistungi aeg**  **Menetlustoiming** | Kirjalikus menetluses  Pankroti väljakuulutamine, võlausaldajate esimese üldkoosoleku aja määramine |
| **RESOLUTSIOON**   1. **Kuulutada välja 07.02.2020.a surnud Andres Käst, isikukood 36512306512, pärandvara pankrot 25.augustil 2020 kell 12.00.** 2. **Nimetada Andres Kästi pärandvara pankrotihalduriks Urmas Tross, kelle kontaktandmed :** Urmas Tross   OÜ Konkurss, Tähe tn 104B Tartu  Telefon +3725019750  e-post: [urmas.tross@konkurss.eu](mailto:urmas.tross@konkurss.eu)   1. **Määrata võlausaldajate esimese üldkoosoleku toimumise aeg 24. septembril 2020. a algusega kell 14.00 Võru kohtumajas, kohus osaleb virtuaalsel teel.**   **4.Avaldada väljaandes Ametlikud Teadaanded Andres Kästi pärandvara pankrotiteade (PankrS § 33 lg 1, lg 2, lg 3). Teate avaldamise tähtaeg- kolm kuud.**  **5.Võlausaldajad on kohustatud hiljemalt kahe kuu jooksul pankrotiteate väljaandes Ametlikud Teadaanded ilmumise päevast arvates teatama haldurile kõigist oma enne pankroti väljakuulutamist tekkinud nõuetest võlgniku vastu, sõltumata nõude tekkimise alustest ja nõude täitmise tähtpäevast.**  **6.Pankrotihalduril teavitada teadaolevaid võlausaldajaid pankrotimäärusest ning võlausaldajate esimese üldkoosoleku ajast ja kohast. Teates märkida nõude tähtaegselt esitamata jätmise tagajärjed. Kui haldurile on teada isikud, kellel on kohustusi võlgniku suhtes, saata teate võlgniku pankroti väljakuulutamise kohta ka neile.**  **7.Pankrotimäärus kuulub viivitamatule täitmisele.**  **8.Toimetada määrus kätte avaldajale ja pankrotihaldurile.**  **Menetluskulud**  **Pankrotimenetluse kulud kantakse PankrS § 150 lg 2 alusel pankrotivarast.**  **Määrata ajutisele haldurile tasu summas 480 eurot (käibemaksu ei lisandu) ja ajutise halduri kulud summas 15 eurot (käibemaksu ei lisandu).**  **Ajutise halduri tasu ja kuluhüvitis tuleb pankrotivara arvelt maksta OÜ-le Konkurss registrikood 10023775), arvelduskontole nr. EE462200001120023445 AS-s Swedbank.**  **Edasikaebamise kord**  Kohtumääruse peale võib esitada määruskaebuse Tartu Ringkonnakohtule Tartu Maakohtu Võru kohtumaja kaudu 15 päeva jooksul määruse määruskaebuseesitajale kättetoimetamisest alates.  **ASJAOLUD JA MENETLUSE KÄIK**  Pärija Sabrina Käst esitas 08.06.2020. a kohtule avalduse Andres Käst pärandvara pankroti väljakuulutamiseks. Avaldus saadeti Tartu Maakohtu menetlemiseks Jõgeva kohtumajja.  Avalduse kohaselt suri Andres Käst 07.02.2020. a. On lisatud Võru notari Inga Anipai poolt välja antud pärimistunnistus, millest nähtub, et Sabrina Käst on Andres Kästi pärija. Avalduse esitatud andmetest nähtub, et pärandvara inventuuri kohaselt on Andres Kästi kohustused võlausaldajate ees vähemalt summas 68414,95 eurot ja pärandvara väärtus umbes 3043,77 eurot (pensionifondi osakud 1143,77 eurot pluss pool korteriomandi väärtusest ehk 3800 eurost). Pärija on otsustanud kuulutada välja pärandvara pankroti, kuna pärandatud võlgnevused ületavad pärandvara väärtuse.  Notari määramisel viis Tartu tööpiirkonna Võru kohtutäitur Taive Peedosaar läbi pärandvara inventuuri, mille tulemusel selgus, et Andres Kästi pärandvara sisaldab endas kohustusi kokku umbes 68 414,95 euro ulatuses, asjad ja õigused 1146,117 euro väärtuses, korteriomandi väärtus märkimata. Pärandvara inventuuri tegemise kulu on 42 eurot.  Sellises olukorras on põhjendatud võlausaldaja järeldus, et pärandvaral lasuvad kohustused ületavad pärandvara väärtuse ja on alus taotleda pärandvara pankroti väljakuulutamist.  Kohus määrusega 06.07.2020 võttis avalduse menetlusse, nimetas ajutise pankrotihalduri.  **Ajutine pankrotihaldur Urmas Tross esitas kohtule aruande.**  Ajutise halduri aruande kohaselt puudub pärandvaral (võlgnikul) maksuvõlg. Ajutine pankrotihaldur on hinnanud võlgniku varasid ja kohustusi raamatupidamistoimkonna vastava juhendi alusel ja esitab **võlgniku varana järgmise**:  -rahalised Swedbank kontol 30,88 eurot, kontol broneering 33,60+12,94 euro ulatuses;  -kinnisvara 357/1809 mõttelist osa kinnisasjast ja eriomandi ese- eluruum nr 2 Antsla linnas Tamme tn 8. Kinnisasjal on keelumärge kinnisasja käsutamise keelamiseks Krediidikaitse Grupp OÜ kasuks ja Osaühing Investhaus Pluss kasuks.  -võimaliku vallasvara kohta andmed puuduva, v.a. sõiduk 719 ACL VAZ 1082, mille asukoht pole teada ja müügiväärtus vanuse tõttu puudub.  -Swedbank Pensionifondi K30 osakud koguväärtusega 1146,117 eurot.  **Võlgniku kohustused:**   * Krediidikaitse Grupp OÜ ees 409,45 eurot + täitemenetluse kulu 103,14 eurot; * OÜ Investhaus Pluss ees 247,93 eurot + täitemenetluse kulu 101,96 eurot; * Intrum Justitia Debt Finance ees 314,64 eurot + täitemenetluse kulu 118,76 eurot; * Riigimetsa Majandamise Keskus - 222 965,60 eurot; * Into Johannes Myllymägi – 9783,62 eurot; * Kalev Jõgiste 426,96 eurot; * Keskkonnainspektsioon- 30 920,87 eurot; * OÜ Aktiva Finants – 645,32 eurot; * ITM Inkasso OÜ – 1090,62 eurot; * PlusPlus Baltic OÜ – 1900,18 eurot.   Kokku kohustusi 78 610,50 euro ulatuses.  Pärandvara suurus on umbes 2200 eurot. Arvestades kohustuste suurust ja pärandvara väärtust, on pärandvara pankrotiavaldus esitatud põhjendatult. Võlgniku kohustused on tekkinud tsiviil- ja kriminaalasjades tehtud kohtulahenditest. Ajutine haldur on seisukohal, et pärandvara väärtus ei kata olemasolevaid kohustusi ja tuleb välja kuulutada Andres Kästi pärandvara pankrot.  Ajutine haldur esitas tasu ja kulutuste hüvitamise taotluse.  13.08.2020 edastas ajutine haldur kohtule info Antsla linnas Tamme tn 8 asuvate korteriomandite kuuluvuse ja seisundi kohta.    **KOHTU SEISUKOHT**  Kohus leiab, et pärija Sabrina Kästi avaldus surnud Andres Kästi pärandvara pankroti väljakuulutamiseks tuleb rahuldada.  PankrS § 1 lg 2 järgi *on võlgnik maksejõuetu, kui ta ei suuda rahuldada võlausaldajate nõudeid ja see suutmatus ei ole võlgniku majanduslikust olukorrast tulenevalt ajutine.*  PankrS § 31 lg 4 näeb ette, et *kui pankrotiavalduse on esitanud võlgnik, siis eeldatakse, et ta on maksejõuetu.*  Antud juhul on pankrotiavalduse esitanud võlgniku õigusjärglane, tema pärija, seega saab PankrS § 31 lg 4 alusel eeldada, et pärija poolt esitatud andmed näitavad õigesti, et pärandvara on maksejõetu.  Kohtule on esitatud pärimistunnistus (tl.8), mis on välja antud 08.06.2020 Võru notar Inga Anipai poolt ja mille järgi on 07.02.2020.a surnud Andres Kästi pärijaks Sabrina Käst. Pärija nõudel on läbi viidud pärandvara inventuur. Pärandvara kohta on esitatud andmed, et selleks on Tamme tn 8 Antsla linnas asuv korteriomand, vara väärtus umbes 3800 eurot, vara kuulub abikaasade (Riina Käst ja Andres Käst) ühisvara hulka. Pärandvara hulka kuuluvad ka kogumispensioni osakud (tl.10).  Ajutine pankrotihaldur on teinud kindlaks pärandvara väärtuse umbes 2200 eurot ja kohustusi on kindlaks tehtud vähemalt summas 78 610,50 eurot.  Kohus, olles uurinud ajutise halduri aruannet, pärandvara inventuuri akti ja selle andmeid pärandvara hulka kuuluvate kohustuste kohta, Võru notar Inga Anipai välja antud omandiõiguse tunnistust leiab, et käesolevas menetluses on 07.02.2020 surnud Andres Kästi pärandvara hulgas ka abikaasade ühisvara hulka kuuluvat vara. Abielu on lahutatud 19.09.2012. Seega tuleb pärandvara pankrotimenetluses tegeleda ka pärandaja ja tema abikaasa ühisvaraks oleva vara määratlemisega. Abikaasade varaühisusel lasuvate kohustuste hulka ei saa arvata kohtutäituri tasu pärandvara inventuuri tegemise eest (42 eurot). Perekonnaseaduse § 25, § 27 järgi arvatakse varaühisuse hulka varaühisuse kestel omandatud esemed ja muud varalised õigused, varaese loetakse abikaasade ühisvara hulka kuuluvaks seni, kuni ei ole tõendatud selle kuulumine abikaasa lahusvara hulka. PkS § 37 lg.3 järgi jaguneb ühisvara abikaasade vahel võrdsetes osades, kui ei ole kokku lepitud teisiti. Seega eeldatakse, et ühisvara, s.h. varaühisusse kuuluv jaguneb abikaasade vahel võrdselt, s.h. jagunevad võrdselt ka kohustused. Samas on käesolevas asjas teada, et osa pärandvaral lasuvatest kohustustest tulenevad (kriminaalasjades) tehtud kohtulahenditest ja ei saa seega olla ühisvaras.  Nimetatud asjaolusid arvestades, saab järeldada, et pärandvara arvel ei ole võimalik rahuldada pärandaja võlausaldajate nõudeid ja see suutmatus ei ole ajutine, mistõttu esineb maksejõuetus PankrS § 1 lg 2 mõistes. Pärandaja surma tõttu on lõppenud võimalus, et ta oma maksevõimet parandaks saadavate sissetulekute arvel.  Tulenevalt PankrS §-st 28 tuleb kohtul välja tuua võlgniku maksejõuetuse põhjus. Antud juhul moodustuvad pärandvaral lasuvad kohustused peamiselt igapäevastest tarbimiskuludest- võlausaldajad Krediidikaitse Grupp OÜ, Intrum Justitia Debt Finance AG, OÜ Aktiva Finants, ITM Inkasso OÜ ja PlusPlus Baltic OÜ esindavad tarbijakrediidivõlgnevusest tulenevaid nõudeid. Suurimad kohustused tulenevad kriminaalasjas tehtud kohtulahendist, s.t. õigusvastaselt toimepandud tegudest tulenevad kahjuhüvitise nõuded. Arvestades kohustuste iseloomu ja suurust, leiab kohus, et maksejõuetus võib olla tingitud kuriteo tunnustega teost PankrS § 22 lg 5 mõttes.  On olemas pankrotivara, mille arvel katta pankrotimenetluse kulud.  PankrS § 31 lg 6 järgi nimetab kohus pärandvara pankrotihalduri ja määrab võlausaldajate esimese üldkoosoleku toimumise aja ja koha.  PankrS § 31 lg 7 järgi kuulub pankrotimäärus viivitamatule täitmisele.  PankrS § 33 lg 1 kohaselt avaldab kohus pankrotimääruse kohta viivitamata teate väljaandes Ametlikud Teadaanded (pankrotiteade).  Tulenevalt PankrS § 34 lg-st 1 peab haldur teavitama teadaolevaid võlausaldajaid pankrotimäärusest ning võlausaldajate esimese üldkoosoleku ajast ja kohast. Teates märgitakse nõude tähtaegselt esitamata jätmise tagajärjed. Kui haldurile on teada isikud, kellel on kohustusi võlgniku suhtes, saadab haldur teate võlgniku pankroti väljakuulutamise kohta ka neile.  Kohus selgitab, et PankrS § 35 lg 1 alusel pankroti väljakuulutamisega: 1) moodustub võlgniku varast pankrotivara; 2) läheb haldurile üle võlgniku vara valitsemise õigus ning õigus olla võlgniku asemel kohtumenetluses menetlusosaliseks vaidluses, mis puudutab pankrotivara või vara, mille võib arvata pankrotivarasse; 3) kaotab füüsilisest isikust võlgnik õiguse teha tehinguid seoses pankrotivaraga; 4) lõpetatakse intressi ja viivise arvestamine võlgniku vastu suunatud nõuetelt; 5) järgnevad muud Pankrotiseaduses ettenähtud tagajärjed.  TMS § 51 lg 1 alusel lõpeb täitemenetlus võlgniku pankroti väljakuulutamisega.  Ajutine haldur Urmas Tross on kohtule teatanud, et ta on nõus jätkama võlgniku pärandvara pankrotihaldurina. Kohus leiab, et Urmas Tross vastab PankrS § 56 nõuetele ja teda on võimalik määrata Andres Käst pärandvara pankrotihalduriks.  **Menetluskulude jaotus ja kindlaksmääramine**  PankrS § 23 lg 1 kohaselt on ajutisel halduril õigus saada oma ülesannete täitmise eest tasu, mille suuruse määrab kohus, samuti nõuda oma ülesannete täitmiseks tehtud vajalike kulutuste hüvitamist. Tasu suuruse määramisel arvestab kohus ajutise halduri ülesannete mahtu, keerukust ja ajutise halduri kutseoskusi. Kohus kontrollib ajutise halduri ülesannete täitmiseks tehtud kulutuste põhjendatust ja kinnitab vajalike ning põhjendatud kulutuste suuruse.  PankrS § 150 lg 2 järgi kui pankrotiavaldus rahuldatakse,… tasutakse pankrotimenetluse kulud pankrotivarast. Kohus rahuldab pankrotiavalduse, mistõttu menetluskulud tuleb tasuda pankrotivarast.  Ajutine pankrotihaldur esitas 03.08.2020. a kohtule koos aruandega taotluse ajutise halduri tasu ja kulude kindlaksmääramiseks. Ajutine haldur palus kohtul määrata temale tasu 6,5 töötunni eest summas 624 eurot ning hüvitada ülesannete täitmisel tehtud kulud summas 15 eurot. Käibemaksu lisamist ei taotleta.  Ajutine pankrotihaldur andis selgituse, et alates 21.11.2018 ei ole OÜ Konkurss käibemaksukohustuslane, mistõttu käibemaksu ei lisandu.  Kohus leiab, et arvestades ajutise halduri ülesannete senist mahtu, asja keerukust ja halduri kutseoskusi on ülemäärane ajutise halduri aruande koostamisele kulunud aeg- 5 tundi. Ajutise halduri aruanne ei sisalda (puudub ka vajadus) suuremas mahus analüüsi vm algupäraseid käsitlusi. Peamise osa aruande mahust moodustab kohustuste nimekiri (nii pärandvara inventuuri akti põhiselt kui halduri esitatuna). Seetõttu ei pea kohus põhjendatuks ajutise halduri aruande koostamisele kulunud aeg 5 tundi, selleks vajalik ja põhjendatud ajakulu ei saa olla rohkem kui 3,5 tundi, eelnevad tegevused 1,5 tundi. Seega kogu ajutise halduri ajakulu (arvestades ka maksimaalset tunnitasu) 5 tundi. Ajutine pankrotihaldur on arvestanud tasu määraga 96 eurot ühe töötunni eest, mis on PankrS § 23 lg-s 3 sätestatud ajutise halduri tasumäära maksimum. Kohtu hinnangul on asjaolusid arvestades tasu põhjendatud 5 tunni eest kokku 480 eurot.  Eeltoodu alusel määrab kohus ajutisele haldurile tasu summas 480 eurot.  Kohus leiab, et põhjendatud on ajutisele haldurile kulude hüvitamine taotletud ulatuses. Haldur on selgitanud, et kulud summas 15 eurot moodustuvad internetiteenuse, elektri ja seadmete kasutamise kulust 12 eurot, päringute tegemise kulust 3 eurot.  Pankrotihaldur taotleb tasu ja kulutuste väljamõistmist büroole, mille kaudu ajutine haldur tegutseb (OÜ Konkurss), mis on PankrS § 23 lg.6 kohaselt lubatav.  */allkirjastatud digitaalselt/*  Ülle Raag  Kohtunik | |